# 1. Sopijapuolet

**Asiakas**

Helsingin seurakuntayhtymä

Kolmas linja 22

00530 HELSINKI

Y-TUNNUS

SOPIMUKSEN YHTEYSHENKILÖ (KOKONAISUUDEN)

KÄYTÄNNÖN ASIOIDEN YHTEYSHENKILÖ PER TILAAVA SEURAKUNTA

**Toimittaja**

VASTAAVAT TIEDOT KUIN ASIAKKAALLA, MYÖS YHTEYSHENKILÖ

Osapuolet nimeävät yhteyshenkilöt seuraamaan ja valvomaan sopimuksen toteutumista.

Yhteyshenkilö tiedottaa oman organisaationsa sisällä ja toisen osapuolen yhteyshenkilön kautta sopimukseen liittyvistä asioista. Osapuolet ilmoittavat yhteyshenkilön vaihtumisesta toiselle osapuolelle viipymättä.

Osapuolet sitoutuvat tiedottamaan toisiaan hyvissä ajoin mahdollisista toimintaan vaikuttavista muutoksista ja järjestelyistä.

# 2. Sopimuksen kohde

Sopimus koskee kirkkovirsikirjojen hankintaa. Hankinnan kohteena olevat tuotteet on kuvattu liitteessä X HANKINTAOHJELMA.

# 3. Sopimuskausi

Kyseessä on pääsääntöisesti kertahankinta. Asiakas varaa kuitenkin oikeuden seurakuntayhtymän ja sen seurakuntien toimesta hankkia tämän sopimuksen nojalla ja ehdoin hinta mukaanlukien sopimuksen kohteena olevia virsikirjoja kevään 2017 ajan 31.5.2017 saakka ilman erillistä kilpailutusta.

Sopimus alkaa *tarkentuu sopimusvaiheessa, aloitus mahdollisimman pian*, kuitenkin vasta kun hankintapäätös on saanut lainvoiman. Sopimus asiakkaan ja toimittajan välillä katsotaan syntyneeksi, kun osapuolet ovat allekirjoittaneet kirjallisen sopimuksen.

.

# 4. Hankintapäätös

titteli nimi pykälä päivämäärä

# 5. Hinnat ja hinnan muutokset

Hinnat (sis alv 10%) ovat tarjouksen mukaisia kiinteitä nettohintoja euroina. Sopimuksen mukaiset hinnat: *täydennetään sopimuksentekovaiheessa*.

Hintojen tulee olla kiinteät koko sopimuskauden ajan (31.5.2017 saakka). Sopimuskaudella noudatetaan lakisääteisiä hintoihin vaikuttavia muutoksia kuten arvonlisäveron muutoksia.

Kaikki tilaajalta veloitettavien kulujen tulee sisältyä ilmoitettuun hintaan. Tarjottuihin hintoihin tulee sisältyä veloitukseton toimitus tilaajalle (TOP tilaava toimipiste sisätiloihin tilaajan osoittamaan paikkaan toimitettuna, Finnterms 2001)

Laskutus- yms. lisiä ei hyväksytä.

Ostomääriin porrastettuja hintoja ei hyväksytä.

Asiakas hankkii palveluita tarpeidensa mukaisesti ja talousarvion puitteissa. Asiakas ei sitoudu tiettyyn ostomäärään, eikä ole korvausvelvollinen ostomäärän muutoksista sopimuskaudella.

# 6. Laskutus

Jokainen tilaus laskutetaan toimittajan toimesta erikseen seurakunnittain ja yksiköittäin eriteltynä ellei tilaajan kanssa muuta sovita.

Tilaaja antaa toimittajalle tilaavien yksiköiden viitetiedot, jotka tulee näkyä laskussa. Helsingin seurakuntayhtymä suosittelee verkkolaskutusta.

Lasku toimitetaan ensisijaisesti verkkolaskuna ja toissijaisesti paperilla.

Laskutuksen loppusummassa tulee olla eroteltuna voimassaoleva arvonlisäveron osuus.

Mikäli tilaajan laskutus tapahtuu ulkomaalaisen yhtiön toimesta, jolla ei ole Suomessa kotipaikkaa, tulee laskun olla EU-direktiivin mukainen veroton lasku.

Maksuehdon tulee olla vähintään 30 päivää netto. Maksuajan laskeminen alkaa siitä, kun tuotteet on sopimusehtojen mukaisesti toimitettu, hyväksytysti vastaanotettu ja lasku saapunut tilaajalle.

Viivästyskoron tulee olla korkolain mukainen (Korkolaki 340/2002).

# 7. Tilausmenettely ja toimitusaika

Asiakas tekee tilaukset toimittajalta suomen kielellä. Toimittajan asiakasrajapinnassa olevien henkilöiden (esim. yhteyshenkilö, asiakaspalvelu, mattoja tuovat henkilöt) tulee olla henkilöitä, joiden suomen kielen taito on hyvä.

Tilaustapa on sähköisesti. Sähköisellä tilaamisella tarkoitetaan tilauksen tekemistä joko sähköpostitse ja/tai toimittajan sähköisellä tilausjärjestelmällä / verkkokaupan kautta.

Tehdystä tilauksesta toimittaja lähettää asiakkaalle tilausvahvistuksen, josta selviää tilatut tuotteet ja toimitusajankohta. Tilausvahvistus voidaan lähettää asiakkaan kanssa sovitulla kirjallisella tavalla esimerkiksi sähköpostitse.

Toimitusaika tilaukselle on *x viikkoa/työpäivää tilauksesta. Tarkentuu sopimuksen tekovaiheessa.* Tuotteiden tulee kuitenkin olla asiakkaan tilaajien toimituspisteissä viimeistään *viikolla 44 edellä mainitun toimitusajan mukaisella toimitusajalla. Tarkentuu sopimuksen tekovaiheessa*. **Toimitus ennen ko. ajankohtaa on mahdollinen tilaavan toimipisteen edustajan kanssa sovitusti.**

# 8. Toimitusehto

TOP Vapaasti perillä asiakkaan toimituskohteissa sisätiloihin asiakkaan osoittamaan paikkaan toimitettuna (Finnterms 2001).

# 9. Viivästyminen

Jos toimitus viivästyy muun syyn kuin ylivoimaisen esteen tai asiakkaasta johtuvan syyn vuoksi, perii ostaja viivästyssakkoa, joka on 10 prosenttia tilauksen arvosta kultakin alkavalta myöhästymisviikolta.

Muilta osin sovelletaan Jyse 2014 Tavara - ehtoja.

# 10. Reklamaatiot

Asiakas ja toimittaja reklamoivat, mikäli toisen osapuolen menettely ei ole sopimuksen mukaista.

Yhteydenoton (ensisijaisesti kirjallisesti esim. sähköpostilla) aikana sovitaan, miten asia hoidetaan kyseisessä tapauksessa ja missä ajassa. Reklamaation vastaanottanut osapuoli lähettää vastauksen (sähköpostilla) reklamaation antaneelle sekä tiedoksi Helsingin seurakuntayhtymän koko sopimuksen yhteyshenkilölle. Vastauksesta tulee käydä ilmi reklamaation tekopäivä, reklamaation sisältö sekä selvitys siitä, mitä on osapuolten kesken sovittu.

Mikäli reklamaatio koskee tuotteiden toimittamatta jättämistä tai muuta sen

kaltaista tilaajalle erityisen tärkeää seikkaa, on toimittajan vastattava tilaajalle edellä mainitulla tavalla mielellään samana, mutta viimeistään reklamaation tekemistä seuraavana työpäivänä. Vastauksessa on ilmoitettava miten ja missä aikataulussa palvelussa oleva virhe korjataan ja/tai miten sen seuraamukset korvataan.

Mikäli reklamaatio koskee muuta seikkaa, toimittajan on vastattava reklamaatioon viimeistään kahden (2) työpäivän kuluessa sen tekemisestä. Vastauksessa on ilmoitettava edellä mainitut korjaavat ja/tai korvaavat toimenpiteet ja niiden aikataulu.

Palveluntuottajan tulee sitoutua hyödyntämään reklamaatiot ja muu asiakaspalaute toimintansa kehittämisessä.

# 11. Sanktiot

Asiakkaalla on oikeus taloudelliseen hyvitykseen, mikäli toimittaja ei noudata solmittua sopimusta.

 Sovelletaan JYSE 2014 Tavarat ehtoja.

# 12. Yhteistyöpalaverit

Valitun toimittajan kanssa järjestetään sopimuksen alussa aloituspalaveri, jossa käydään läpi tuotteiden tilaus- ja toimitusaikataulu sekä toimitusosoitteet ja muut käytännön hankintaan liittyvät yksityiskohdat.

# 13. Alihankinta

Toimittaja ei käytä alihankintaa.

TAI

T käyttää alihankintaa. Liite X KUVAUS ALIHANKINNASTA.

Toimittajalla on kokonaisvastuu hankinnan toteutuksesta Se vastaa tilaajavastuulain mukaisten velvoitteiden selvittämisestä alihankkijoiden osalta. Tilaajalla on oikeus kieltää tietyn alihankkijan käyttäminen perustellusta syystä.

# 14. Todistukset ja selvitykset lakisääteisistä maksuista, rekistereistä ja vastaavista

Toimittaja on rekisteröitynyt Tilaajavastuu.fi - palveluun tai vastaavaan sähköiseen palveluun, joka on tilaajalle maksuton ja sisältää vastaavan tasoiset palvelut josta tilaaja voi halutessaan tarkastaa kelpoisuusvaatimusten täyttymisen työnantajavelvoitteiden osalta.

TAI

Toimittaja sitoutuu toimittajaan tilaajalle 3 kuukauden välein tilaajan pyytämiä selvityksiä koko sopimuskauden ajan.

JOS ALIHANKINTAA KÄYTETÄÄN:

Tilaajalla on oikeus pyytää alihankkijoista vastaavat selvitykset kuin mitä toimittajalta edellytetään.

# 15. Sopimuksen siirtäminen

Sopimusta ei saa siirtää kolmannelle osapuolelle ilman toisen osapuolen kirjallista suostumusta. Mahdollinen sulautuminen ei vaikuta sopimuksen voimassaoloon tai ehtoihin.

# 16. Sopimuksen irtisanominen

Tilaajalla on oikeus irtisanoa sopimus kesken sopimuskauden 1 kuukauden irtisanomisajalla, mikäli toimittaja muuttaa hintoja, kaupallisia ehtoja tai palveluiden sisältöä sopimuksen vastaisesti tai muutoin rikkoo sopimusvelvoitteitaan.

# 17. Sopimuksen muutokset

Tämän sopimuksen muutoksista sovitaan kirjallisesti ja ne tulevat voimaan, kun molempien osapuolten toimivaltaiset edustajat ovat allekirjoittaneet muutoksen.

Sovittujen tuotteiden sisällön tai laatutason muuttaminen on mahdollista ainoastaan sopijapuolten yhteisellä kirjallisella sopimuksella. Muutostilanteissa hinnoittelun tulee noudattaa tämän sopimuksen yleistä hinnoittelua.

# 18. Soveltuva laki ja erimielisyyksien ratkaiseminen

Sopimukseen sovelletaan Suomen lakia. Mahdolliset erimielisyydet pyritään ratkaisemaan ensisijaisesti keskinäisin neuvotteluin. Mikäli neuvotteluilla ei päästä sopimukseen, asia saatetaan Helsingin käräjäoikeuden ratkaistavaksi.

# 19. Sopimuksen purkaminen

Tämä sopimus voidaan purkaa, jos jompikumpi sopijapuoli olennaisesti rikkoo

sopimusvelvoitteitaan ja rikkomuksen luonne huomioon ottaen toisen sopijapuolen kannalta olisi kohtuutonta jatkaa sopimusta.

Sopimus voidaan purkaa myös, jos toinen sopijapuoli olennaisesti rikkoo sopimusvelvoitteitaan eikä kohtuullisessa ajassa (30 päivää) kirjallisesta huomautuksesta korjaa laiminlyöntiään.

Olennaisena sopimusrikkomuksena pidetään esimerkiksi reklamaatioista huolimatta toistuvia viivästys- ja virhetilanteita.

Kummallakin sopijapuolella on oikeus purkaa sopimus, jos sopimuksen täyttäminen tulee ylivoimaisen esteen takia mahdottomaksi tai viivästyy olennaisesti.

# 20. Muut ehdot

Mahdolliset muutokset tähän sopimukseen tulee tehdä kirjallisesti.

Tämän sopimuksen lisäksi hankintaan sovelletaan julkisten hankintojen ehtoja (JYSE 2014 TAVARAT) siltä osin kuin ne eivät ole ristiriidassa sopimuksen kanssa.

# 21. Muut sopimusehdot ja pätevyysjärjestys

Tarjouspyyntö ja tarjous ovat osa tätä sopimusta. Lisäksi noudatetaan julkisten hankintojen

yleisiä sopimusehtoja (JYSE 2014 TAVARAT). Mikäli sopimusasiakirjojen välillä on ristiriitaa,

niitä sovelletaan seuraavassa etusijajärjestyksessä:

1. tämä sopimus liitteineen

2. tarjouspyyntö liitteineen

3. JYSE 2014 TAVARAT

4. Tarjoajan tarjous pvm

# 22. Sopimuskappaleet

Tästä sopimuksesta on tehty kaksi (2) saman sisältöistä alkuperäistä kappaletta, yksi kummallekin osapuolelle.

# Allekirjoitukset

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Etunimi Sukunimi Etunimi Sukunimi

Titteli Titteli

Helsingin seurakuntayhtymä YRITYKSEN NIMI

# Liitteet

HANKINTAOHJELMA

SEKÄ MAHDOLLISET MUUT SOPIMUKSEEN LIITETTÄVÄT SELVITYKSET JA LIITTEET (esim. alihankinnan kuvaus jos alihankintaa käytetään)